حضرت عثمانؓ کے مقابلہ میں انھوں نے جس جرأت اوربے باکی کے ساتھ اپنے خیالات کا اظہار کیا تھا اس کا تذکرہ اوپر گذر چکا ہے،اس طرح امیر معاویہ کے عہدِ خلافت میں بصرہ کے قراء کا ایک وفد شام بھیجا گیا،اس میں ایک عامر بھی تھے،مضارب بن حزن نے جو وفد بھیجنے والوں میں تھے ، امیر معاویہ سے پوچھا آپ نے ہمارے قراء کو جنہیں ہم نے وفد میں بھیجا تھا،کیسا پایا،انھوں نے کہا ایک شخص کے علاوہ باقی سب جھوٹی تعریفیں اورفضول گوئی کرتے ہیں،جھوٹ لے کر آتے ہیں ، اورخیانت لے کر واپس جاتے ہیں ، صرف ایک شخص طبیعت کا مرد ہے،ہم لوگوں نے پوچھا امیر المومنین وہ کون شخص،جواب دیا،عامر بن قیس ۔
Entity: بصرہ — Type: /location/city, /location